**Hajdúszoboszlói Polgármesteri Hivatal**

**Gazdasági Bizottsága**

**4200 Hajdúszoboszló, Hősök tere 1.**

Ügyiratszám: 9986-1/2016.

**K I V O N A T**

**Hajdúszoboszló Város Önkormányzata Képviselő-testületének Gazdasági Bizottsága 2016. május 11-én tartott ülésének jegyzőkönyvéből**

**91/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága elfogadja a vagyonkezelési szerződés elfogadása a Bocskai István Szakképző Iskola tekintetében, a táblákkal kapcsolatos előterjesztések és a Szénási Hangtechnika Kft. kérelmének napirendre vételét.**

**92/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága elfogadja a napirendi javaslatokat.**

**A képviselő-testület 2016. május 12-i ülés anyagának véleményezése:**

1. Előterjesztés a Hajdúszoboszlói Városgazdálkodási Nonprofit Zrt. alapszabályának módosításáról. (2. sz. testületi napirend)

Előadó: vezérigazgató

1. Előterjesztés a Bajcsy-Zs. út 20. sz. alatti ingatlan hasznosítására. (5. sz. testületi napirend)

Előadó: humán-közszolgáltatási irodavezető-helyettes

1. Előterjesztés beépítési kötelezettség meghosszabbítására. (6. sz. testületi napirend)

Előadó: irodavezető-főkönyvelő

1. Előterjesztés tulajdonosi hozzájárulásról a 7779 hrsz-ú ingatlan gázellátásához. (7. sz. testületi napirend)

Előadó: irodavezető-főkönyvelő

1. Előterjesztés TIGÁZ Zrt. tulajdonában lévő ingatlanok megvásárlásáról. (8. sz. testületi napirend)

Előadó: irodavezető-főkönyvelő

1. Javaslat talajterhelési díjról szóló önkormányzati rendelet újraalkotására. (11. sz. testületi napirend)

Előadó: aljegyző

1. Előterjesztés hulladékgazdálkodási rendelet módosításával kapcsolatosan. (9. sz. testületi napirend)

Előadó: városfejlesztési irodavezető-helyettes

1. Előterjesztés közterületek felújítási keretének felhasználásáról. (10. sz. testületi napirend)

Előadó: városfejlesztési irodavezető-helyettes

1. Előterjesztés közvetlen „nemzetközi” forrásokra alapozott pályázati lehetőségek testvér (partner)városi egyeztetéséről. (12. sz. testületi napirend)

Előadó: aljegyző

1. Válasz interpellációra a közterületen elhelyezett sátorgarázsokkal kapcsolatosan. (16. sz. testületi napirend)

Előadó: városfejlesztési irodavezető-helyettes

1. Előterjesztés a polgármesteri hivatal alapító okiratának, szervezeti és működési szabályzatának módosítására (14. sz. testületi napirend)

Előadó: jegyző

**Képviselő-testületi napirendben nem szereplő, csak bizottsági anyag:**

1. Előterjesztés a szünidei gyermekétkeztetés módosítására

Előadó: egészségügyi, szociális iroda vezető-helyettes

1. Bizottsági keretből átcsoportosítási kérelem

Előadó: egészségügyi, szociális iroda vezető-helyettes

1. Előterjesztés Közterületi parkolóhelyek megváltásáról

Előadó: városfejlesztési irodavezető-helyettes

1. Előterjesztés Hősök tere 21. mellett parkoló rakodóhely céljára történő kijelöléséről

Előadó: városfejlesztési irodavezető-helyettes

1. A Hajdúszoboszlói Éltes Mátyás Iskola és Kollégium kérelme

Előadó: elnök

1. A Derűs Alkony Nyugdíjas Klub kérelme

Előadó: elnök

1. A Hajdúszoboszlói Polgárőr Kh. Egyesület kérelme

Előadó: elnök

1. Előterjesztés elektronikus vendégregisztrációs programmal kapcsolatban

Előadó: aljegyző

1. Előterjesztés vagyonkezelési szerződés elfogadására

Előadó: irodavezető-főkönyvelő

1. Előterjesztés közúti táblák kihelyezésével kapcsolatosan

Előadó: városfejlesztési irodavezető-helyettes

1. Szénási Hangtechnika Kft. kérelme

Előadó: elnök

Bejelentések, tájékoztatók

1. **napirend**

***Előterjesztés a Hajdúszoboszlói Városgazdálkodási Nonprofit Zrt. alapszabályának módosításáról.***

**93/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek a Hajdúszoboszlói Városgazdálkodási Nonprofit Zrt. alapszabály módosításának elfogadását.**

Felelős: bizottsági elnök

Határidő: 2016. május 12.

1. **napirend**

***Előterjesztés a Bajcsy-Zs. út 20. sz. alatti ingatlan hasznosítására.***

**94/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek**

* **hogy a 128/2015. (VII. 02.) számú, a 4200 Hajdúszoboszló, Bajcsy Zs. u. 20. szám alatti 6219 hrsz. nyilvántartott ingatlanra vonatkozó határozatot vonja vissza, mert a Baptista Szeretetszolgálat Országos Támogatott Lakhatás Intézményével nem jött létre a haszonkölcsön szerződés.**
* **hogy a tulajdonában lévő, a valóságban 4200 Hajdúszoboszló, Bajcsy Zs. u. 20. szám alatti 6219 hrsz. nyilvántartott ingatlant alkalmas megállapodás keretében, térítésmentesen, 5 év időtartamra átadja a Waldorf Egyesületnek (4200 Hajdúszoboszló, Vadas u. 32. sz.) kizárólag óvodai feladatok ellátására**.
* **a sikeres pályázat esetén a későbbiekben döntsön a továbbhasznosításról.**

Felelős: bizottsági elnök

Határidő: 2016. május 12.

1. **napirend**

***Előterjesztés beépítési kötelezettség meghosszabbítására***

**95/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy a képviselő-testület hozzájárulását adja Szöllősi László és Karika Szilvia (Hajdúszoboszló, Makkos Ferenc u. 25.) részére, hogy a Hajdúszoboszló, Földesi utca 26. szám alatti 7642/151 hrsz-ú ingatlanra vonatkozó beépítési kötelezettségük 2018. július 18. napig meghosszabbításra kerüljön.**

Felelős: bizottsági elnök

Határidő: 2016. május 12.

1. **napirend**

***Előterjesztés tulajdonosi hozzájárulásról a 7779 hrsz-ú ingatlan gázellátásához***

**96/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága támogatja,**

* **hogy Hajdúszoboszló Város Önkormányzatának Képviselő-testülete, mint a Hajdúszoboszló 7682/86 hrsz-ú, a 7781 hrsz-ú és a 7779 hrsz-ú ingatlanok tulajdonosa, előzetes tulajdonosi hozzájárulását adja ahhoz, hogy az érintett ingatlanokon a gázelosztó vezeték megépítése megvalósulhasson.**
* **hogy a Képviselő-testület hozzájárulását adja, hogy a TIGÁZ-DSO Kft. a 7682/86 hrsz-ú kivett beépítetlen terület és a 7781 hrsz-ú kivett árok vonatkozásában, a vezeték biztonsági övezetére kiterjedő vezetékjog alapításához, és a földhivatali nyilvántartásba való bejegyzéséhez.**

**Az előzetes tulajdonosi hozzájárulás nem mentesíti a kérelmezőt a szükséges szakhatósági és más engedélyek beszerzésétől és az azokban foglaltak betartása alól.**

Felelős: bizottsági elnök

Határidő: 2016. május 12.

1. **napirend**

***Előterjesztés TIGÁZ Zrt. tulajdonában lévő ingatlanok megvásárlásáról.***

**97/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy** **a Hajdúszoboszlói Városgazdálkodási Nonprofit Zrt. a Debreceni útfélen található 3339 hrsz-ú ingatlan teljes területére, valamint a Hőforrás utcán található 3926 hrsz-ú sportpálya megvásárlására vételi ajánlatot nyújtson be a TIGÁZ Zrt. részére, a két ingatlanra összesen 45 millió Ft+Áfa összegben.**

Felelős: bizottsági elnök

Határidő: 2016. május 12.

1. **napirend**

***Javaslat talajterhelési díjról szóló önkormányzati rendelet újraalkotására.***

**98/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek a talajterhelési díjról szóló önkormányzati rendelettervezet támogatását.**

Felelős: bizottsági elnök

Határidő: 2016. május 12.

1. **napirend**

***Előterjesztés hulladékgazdálkodási rendelet módosításával kapcsolatosan.***

**99/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága** **javasolja a képviselő-testületnek a hulladékgazdálkodási közszolgáltatási szerződés jogszabályváltozásból eredő módosításának elfogadását.**

Felelős: bizottsági elnök

Határidő: 2016. május 12.

1. **napirend**

***Előterjesztés közterületek felújítási keretének felhasználásáról***

**100/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek hogy támogassa a 2016. évi városi költségvetésben a közterületek felújítása (járda) pénzügyi keret terhére az előterjesztéshez mellékelten csatolt, körzetenkénti kimutatásban szereplő felújítási munkálatok elvégzését az előterjesztésben szereplő, 1, 2, 3, 5, 6, és 7, körzeteket érintő átcsoportosításokat követően.**

Felelős: bizottsági elnök

Határidő: 2016. május 12.

1. **napirend**

***Előterjesztés közvetlen „nemzetközi” forrásokra alapozott pályázati lehetőségek testvér (partner)városi egyeztetéséről***

**101/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága**

* **tudomásul veszi a közvetlen „nemzetközi” forrásokra alapozott pályázati lehetőségek testvér (partner)városi egyeztetéséről szóló tájékoztatót.**
* **támogatja, hogy Hajdúszoboszló Város Önkormányzata vezetésével a testvér (partner)városok közötti stratégiai együttműködés és a „visegrádi” sör- és gasztrofesztivál Hajdúszoboszlón történő megrendezése tárgyában folytatódjon a további egyeztetés, pályázati előkészítés.**
* **támogatja az előterjesztésben foglaltak szerint Késmárk (Kezmarok), Lanskroun és Dzierzionow projektötleteit.**

Felelős: bizottsági elnök

Határidő: 2016. május 12.

1. **napirend**

***Válasz interpellációra a közterületen elhelyezett sátorgarázsokkal kapcsolatosan.***

**102/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága** **kéri, hogy a hivatal részéről készüljön el egy előterjesztés a sátorgarázs céljára történő közterület-használat bérleti szerződéseinek felmondásáról.**

Felelős: városfejlesztési irodavezető-helyettes

Határidő: 2016. június 15.

1. **napirend**

***Előterjesztés a polgármesteri hivatal alapító okiratának, szervezeti és működési szabályzatának módosítására***

**103/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy**

* **Hajdúszoboszló Város Önkormányzatának Képviselő-testülete az 1. számú mellékletben foglalt módosító okiratot jóváhagyja, és az államháztartásról szóló 2011. évi CXCV. törvény 8/A. §-a alapján a Hajdúszoboszlói Polgármesteri Hivatal alapító okiratát a 2. számú melléklet szerinti tartalommal és formában adja ki.**
* **a képviselő-testület a polgármesteri hivatal szervezeti és működési szabályzatát az Áht. 9. §–a alapján jóváhagyja.**

Felelős: bizottsági elnök

Határidő: 2016. május 12.

1. **napirend**

***Előterjesztés a szünidei gyermekétkeztetés módosítására***

**104/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága hozzájárul ahhoz a módosításhoz, hogy a szünidei gyermekétkeztetés lebonyolítását a Hajdúszoboszlói Intézményműködtető Központ végzi, azzal a kitétellel, hogy a nyári szünidei étkeztetés biztosítását vállalkozói szerződés alapján – a DPC Vendéglátás Kft, székhelye: 4032 Debrecen, Vezér u. 0204/15 hrsz. és a Viktória Szálló Kft. székhelye: 4200 Hajdúszoboszló, Debreceni u. 6. szám alatti két szolgáltatóval- vásárolt élelmezésként lássa el. A szolgáltatás helyei: 4200 Hajdúszoboszló, Rákóczi utca 76-1. és a 4200 Hajdúszoboszló, Debreceni u. 6. szám alatt történik.**

Felelős: jegyző/irodavezető-helyettes

Határidő: 2016. május 18.

**105/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága támogatja a Hajdúszoboszlói Intézményműködtető Központ részére – speciális étkeztetés feladatának teljesítéséhez - 1 fő dolgozó 6 havi bérének ás járulékainak fedezetére összesen 983.000 Ft támogatás biztosítását havi részletekben ütemezve minden hónap 10-ig történő utalással.**

Felelős: jegyző/irodavezető-helyettes

Határidő: 2016. május 18.

1. **napirend**

***Bizottsági keretből átcsoportosítási kérelem***

**106/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága a város 2016. évi költségvetésének 2/2016. (I.28.) rendeletének Külön keretek 12. számú mellékletének 11/ÖK soráról 3 M Ft-ot a Szociálpolitikai feladatok 10. számú mellékletének 1/ÖK sorára átcsoportosít.**

Felelős: irodavezető-főkönyvelő/irodavezető-helyettes

Határidő: 2016. május 19.

1. **napirend**

***Előterjesztés Közterületi parkolóhelyek megváltásáról***

**107/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága a Bethlen utca 20. sz. társasház üzlete előtt 6 állásos kerékpártároló elhelyezéséhez a közterületet díjmentesen biztosítja.**

Felelős: jegyző, VG NZrt. - vezérigazgató

Határidő: 2016. július 01.

1. **napirend**

***Előterjesztés Hősök tere 21. mellett parkoló rakodóhely céljára történő kijelöléséről***

**108/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága támogatja a Hősök tere 21. sz. társasház Diego üzlete melletti széles beton járdaburkolat kijelölését áruszállítás, rakodás céljára, az üzlet nyitvatartási ideje alatt munkanap   
7.00 – 11.00 óra illetve 14.00- 18.00 óra között, és szombaton 07.00 – 14.00 óra között. A forgalomi rend kialakításához a meglévő várakozni tilos jelzőtábla alatt H-058 és H-015 kiegészítő táblák elhelyezése szükséges.**

**A táblák kihelyezésének költsége a 2016. évi városi költségvetés útfenntartási kerete terhére biztosított.**

Felelős: jegyző

Határidő: -

1. **napirend**

***A Hajdúszoboszlói Éltes Mátyás Iskola és Kollégium kérelme***

**109/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága nem támogatja azt a javaslatot, hogy a bizottság a Hajdúszoboszlói Éltes Mátyás Iskola és Kollégium által a hátrányos helyzetű gyermekek számára szervezett Sárospatak-Sátoraljaújhelyi nyári táborozásának költségeire 180.000 Ft támogatást biztosítson.**

Felelős: -

Határidő: -

**110/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága a Hajdúszoboszlói Éltes Mátyás Iskola és Kollégium által a hátrányos helyzetű gyermekek számára szervezett Veszprémi nyári táborozásának költségeire 425.770 Ft támogatást nyújt.**

Felelős: jegyző

Határidő: 2016. május 18.

1. **napirend**

***A Derűs Alkony Nyugdíjas Klub kérelme***

**111/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága a Derűs Alkony Nyugdíjas Klub részére 50.000 Ft támogatást nyújt a civil iroda többlet szolgáltatáscsomag igénybevétele.**

Felelős: jegyző

Határidő: 2016. május 18.

1. **napirend**

***A Hajdúszoboszlói Polgárőr Kh. Egyesület kérelme***

**112/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága tudomásul veszi a Hajdúszoboszlói Polgárőr Kh. Egyesület gépjármű igényét. Megvizsgálja a lehetőséget a mezőőrséggel közösen a jövő évi költségvetés tervezésekor a külterületen lévő ingatlanok ellenőrzéséhez szükséges gépjármű beszerzésére.**

Felelős: jegyző

Határidő: 2016. december 31.

1. **napirend**

***Előterjesztés elektronikus vendégregisztrációs programmal kapcsolatban***

**113/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága felkéri az Önkormányzatnál működő Beruházási Munkacsoportot, hogy vizsgálja meg egy kifejlesztendő elektronikus vendégregisztrációs program bevezethetőségének előnyeit és hátrányait. Munkájába közvetlenül vonja be a Turisztikai, Kulturális, Sport Bizottság elnökét és a TDM szervezet vezetőjét. Az elért eredményekről adjon a Képviselő-testület részére összefoglaló jelentést legkésőbb 2016. július 15-ig, melyben tegyen javaslatot a rendszer kifejlesztésére vonatkozóan**.

Felelős: jegyző

Határidő: 2016. július 15.

1. **napirend**

***Előterjesztés vagyonkezelési szerződés elfogadására***

**114/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy a Képviselő-testület hozzájárulását adja, hogy a Berettyóújfalui Szakképzési Centrummal (Berettyóújfalu, Eötvös u. 1. 4100) tervezett, az előterjesztés mellékletét képező vagyonkezelési szerződés aláírására megtörténjen azzal a módosítással, hogy a használati melegvíz-szolgáltatásra vonatkozó rész törlésre kerüljön.**

Felelős: jegyző

Határidő: 2016. december 31.

1. **napirend**

***Előterjesztés közúti táblák kihelyezésével kapcsolatosan***

**115/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága a Semmelweis utcán kihelyezésre kerülő 30km/h sebességkorlátozó és súlykorlátozó tábla és kiegészítő táblák költségeit a 2016. évi városi költségvetés városüzemeltetési táblázat belterületi útfenntartás kerete terhére biztosítja.**

Felelős: jegyző

Határidő: 2016. május 18.

**116/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy előterjesztés készüljön az Arany János utcán kihelyezésre szánt 30km/h sebességkorlátozó, súlykorlátozó és az azokat kiegészítő táblákkal kapcsolatos véleményekről.**

Felelős: jegyző

Határidő: 2016. június 8.

1. **napirend**

***Szénási Hangtechnika Kft. kérelme***

**117/2016. (V.11.) GB határozat**

**Hajdúszoboszló Város Önkormányzatának Gazdasági Bizottsága a Szénási Hangtechnika Kft. szervezésében megrendezésre kerülő „A zene nemzetközi nyelvén” című rendezvény reklám, promóciós költségeire 200.000 Ft támogatást nyújt.**

Felelős: jegyző

Határidő: 2016. május 18.

A kivonat hiteléül:

Hajdúszoboszló, 2016. május 13.

Fehér Adrienn sk.

*leíró*